|  |
| --- |
| **TOREK, 19. 1. 2021** |
| **SLOVENŠČINA**  **ČRKA N**  PONOVNO JE ČAS ZA NOVO ČRKO. NASLEDNJA JE NA VRSTI ČRKA N. PA SE IGRAJ ENO IGRICO ZA ZAČETEK. OGLEJ SI SPODNJE SLIČICE IN MED NJIMI POIŠČI:   * 3 BESEDE, KI SE ZAČNEJO NA GLAS N! * 3 BESEDE, KI IMAJO GLAS N NA SREDINI! * 3 BESEDE, KI SE KONČAJO NA GLAS N!     SEDAJ KLIKNI NA POVEZAVO IN SI OGLEJ, KAKO ČRKO N TUDI ZAPIŠEMO:  <https://nasaulica.si/datoteke/Prikaz_pisanja_crk/story_html5.html> IZBERI VELIKE TISKANE ČRKE 🡪 NATO POIŠČI IN KLIKNI NA ČRKO N.    KO SI SI OGLEDAL ZAPIS ČRKE N, NAREDI NASLEDNJE VAJE:   * VADI ZAPIS ČRKE N PO ZRAKU Z IZTEGNJENIM KAZALCEM (OD ZGORAJ NAVZDOL) 5X * VADI ZAPIS ČRKE N PO MIZI Z IZTEGNJENIM KAZALCEM (OD ZGORAJ NAVZDOL) 5X * VADI ZAPIS ČRKE N Z NAROBE OBRNJENIM SVINČNIKOM PO ZVEZKU 5X     PA ZAPIŠI ŠE ČRKO N V ZVEZEK. POTREBUJEŠ **ZVEZEK ZA SLOVENŠČINO (PIKAPOLONICA)** TER **PERESNICO**. NA NASLEDNJO PRAZNO STRAN NAJ TI STARŠI Z RDEČO BARVICO NAPIŠEJO VELIKO ČRKO N. SPODAJ PA ZNAK ZA BESEDE, KI SE ZAČNEJO NA GLAS N; IMAJO NEKJE VMES GLAS N TER SE KONČAJO NA GLAS N (TAKO KOT PRIKAZUJE SPODNJA SLIKA):    KO IMAŠ TAKOLE NAPISANO ČRKO N V ZVEZKU, JE TVOJA NALOGA, DA:   * SI IZBEREŠ 10 BARV IN PREVLEČEŠ VELIKO ČRKO N. PAZI, DA VSAKIČ ČRKO PIŠEŠ ČIM BOLJ PO ČRTI, DA NASTANE »TANKA MAVRIČNA ČRKA N«! * SPODAJ POD VSAK ZNAK ZA MESTO GLASU N V BESEDI NARIŠI TRI SLIČICE. PRI PRVI NAJ SE BESEDA ZAČNE NA GLAS N, PRI DRUGI NAJ BO GLAS N NEKJE VMES TER PRI ZADNJI NAJ BO GLAS N KONČNI GLAS BESEDE (NPR: NOJ, OKNO, BALON).   SEDAJ PA NAJ TI NA NASLEDNJO STRAN STARŠI NAPIŠEJO TRI ČRKE N ČEZ DVE VRSTICI Z RDEČO BARVICO. TVOJA NALOGA PA JE, DA S SVINČNIKOM NADALJUJEŠ PISANJE ČRKE N DO KONCA VRSTICE TAKO, KOT JE PRIKAZANO NA SLIKI:    **NE POZABI PUSTITI MED ENO IN DRUGO ČRKO VMES PROSTORA ZA EN PRST!** |
| **MATEMATIKA**  **OBLIKOVANJE GEOMETRIJSKIH TELES IZ DAS MASE**  DANAŠNJA URA MATEMATIKE BO MALO DRUGAČNA. POTREBOVAL BOŠ **DAS MASO**, V KOLIKOR JE NIMAŠ, SI LAHKO NAREDIŠ SLANO TESTO. ZA SLANO TESTO POTREBUJEŠ:  150g MOKE, 150g SOLI, 1dcl VODE TER ŽLIČKO OLJA (VSE SKUPAJ ZMEŠAŠ).  V KOLIKOR NIMAŠ MOŽNOSTI NE ENEGA NE DRUGEGA, LAHKO UPORABIŠ TUDI PLASTELIN, VENDAR NE PRIPOROČAM, KER SE NE STRDI.  PREDEN SE LOTIŠ DELA, SI S ČASOPISNIM PAPIRJEM DOBRO ZAŠČITI DELOVNO POVRŠINO.  KO IMAŠ MASO PRIPRAVLJENO, JO ZA ZAČETEK DOBRO PREGNETI, DA POSTANE MEHKA IN PROŽNA. POIZKUŠAJ KAJ VSE LAHKO POČNEŠ Z NJO – VALJAŠ, VLEČEŠ, TRGAŠ, ODVZEMAŠ, DODAJAŠ, »SVALJKAŠ«….  TVOJA NALOGA BO NASLEDNJA – **IZDELATI MORAŠ VSA 4 GEOMETRIJSKA TELESA**, KI SI JIH SPOZNAL PREJŠNJI TEDEN. SE ŠE SPOMNIŠ, KATERA SO? SEVEDA, TO SO:    POIZKUŠAJ SAM UGOTOVITI, KAKO NAREDIŠ DOLOČENO OBLIKO (NPR. KROGLO, RAVNO PLOSKEV PRI KOCKI IN KVADRU,…). V KOLIKOR BOŠ IMEL TEŽAVE, PROSI STARŠE DA TI POMAGAJO.  KO NAREDIŠ VSA 4 TELESA, JIH **DAJ SUŠITI**. NI JIH POTREBNO NIČ BARVATI. **V PETEK, KO BOMO IMELI ZOOM SREČANJE, PA MI BOŠ POKAZAL, KAJ TI JE USPELO NAREDITI**! KOMAJ ČAKAM, DA VIDIM TVOJO USTVARJALNOST! |
| **SPOZNAVANJE OKOLJA**  **IZ ČESA JE?**  ČE POGLEDATE OKOLI SEBE, LAHKO VIDITE RAZLIČNE PREDMETE, KI SO NAREJENI IZ RAZLIČNIH SNOVI. LAHKO SO IZ: **LESA, STEKLA, PAPIRJA, PLASTIKE, KOVINE, TKANINE (ALI BLAGA), GUME, GLINE, KAMNA**.  NA SPODNJI POVEZAVI SI POGLEJ POSNETEK **PREDMETI IN SNOVI**:  <https://www.youtube.com/watch?v=BkIO8MpEMjQ>  NALOGA: DOMA POIŠČI VSAJ EN PREDMET IZ TEH MATERIALOV: **LES, STEKLO, PAPIR, PLASTIKA, KOVINA, TKANINA (ALI BLAGO).**  VSAK PREDMET PRIMI V ROKE, GA POGLEJ IN DOBRO OTIPAJ. PREDMET OPIŠI: OBLIKA *(OKROGEL, PODOLGOVAT)*, VELIKOST *(VELIK, MAJHEN),* BARVA, MATERIAL *(IZ ČESA JE?),* TRDNOST*(TRDEN, MEHAK),* HRAPAVOST*(HRAPAV, GLADEK),* TEŽA *(LAHEK, TEŽEK).*  **PREDMETE, KI SI JIH NAŠEL, DAJ V VREČO. POKAZAL IN OPISAL JIH BOŠ TUDI MENI NA NASLEDNJEM VIDEO SREČANJU V ČETRTEK (9.00)**  PRI ISKANJU PREDMETOV DOMA SI LAHKO POMAGAŠ S SPODNJO SLIKO: |